Варненският районен съд е възстановил проф. Росен Василев на длъжността Ректор на Технически университет Варна с решение от 22.02.2019г., съобщава доц. д-р Виктор Чириков, председател на общото събрание на ВУЗ-а.Решението на съда гласи буквално: „ПРИЗНАВА ЗА НЕЗАКОННО И ОТМЕНЯВА уволнението на Росен Николов Василев, обективирано в Заповед ЛС-413 от 14.11.2018г. на временно изпълняващата длъжността Ректор - г-жа Розалина Димова на основание чл.344, ал.1, т.1 от КТ.ВЪЗСТАНОВЯВА Росен Николов Василев на заемата от него длъжност РЕКТОР НА ТЕХНИЧЕСКИ УНИВЕРСИТЕТ – гр. Варна на основание чл.344, ал.1, т.1 от КТ.“Съдът осъжда ТУ-Варна да заплати на проф. Росен Василев разходите по делото, както и дължимите суми в полза на бюджета.„Академичната общност на ТУ-Варна се надява с това да приключи абсурдната клеветническа кампания, насочена срещу Университета и неговия Ректор, да се възстанови спокойният дух и нормалният ритъм на работа, както и да увери настоящите и бъдещи студенти, че ще получат качествено образование и практически умения на европейско ниво“, заявва още доц. Чириков.